Kwabena Okyere Darko-Mensah

Wɔatwerɛ nsɛm wei ɛwɔ Asante kasa mu

Kwabena Okyere Darko-Mensah (wɔwoo no 18 June 1974 wɔ Takoradi) yɛ Ghana amammuifoɔ na mprempren ɔyɛ Mmarahyɛ Bagua no muni ma Takoradi mantam a ɛwɔ Ghana Atɔeɛ Mantam mu. Na ɔwɔ ne ntoaso sukuu wɔ Mfantsipim Sukuu mu. Ɔyɛ New Patriotic Party (NPP) no muni na ɔyɛ ɔmanpanyin abadiakyiri a ɔhwɛ wimhyɛn so wɔ Ghana.

 Mmofraase asetra ne nhomasua 
Wɔwoo Darko-Mensah wɔ 18 June 1974 wɔ Takoradi. Ɔfiri Anwhiankwanta, kuro bi a ɛwɔ (Ghana). Ɔnyaa ne Bachelor of Science abodin krataa wɔ biochemistry mu wɔ afe 2000 mu wɔ Kwame Nkrumah Suapɔn a ɛhwɛ Nyansahu ne Mfiridwuma so. Akyiri yi onyaa abodin krataa wɔ Demokrase, Aban, Mmara ne Nkɔsoɔ mu wɔ Cape Coast Suapɔn mu wɔ afe 2006. Ɔsan nso anya adansedie nkrataa afiri Sangonet, South Africa, ne Empretec Ghana.

 Adwuma 
Darko-Mensah yɛ biochemist ne ahɔhodan sohwɛfo wɔ n’adwuma mu. Efi 1995 kosi 1998 no na ɔhwɛ adwumayɛ so wɔ Ahenfie Ahɔhodan mu. Efi afe 2001 kosi afe 2006 no na ɔwɔ e-Base Africa Ltd sɛ ne kwankyerɛfo panyin. Ɔyɛɛ adwuma mmɔho mmienu sɛ Adwumayɛfoɔ sohwɛfoɔ wɔ Guest House Maggi firi afe 2003 kɔsi afe 2008. Ɔsan nso yɛ sikasɛm boayikuo titrani wɔ Sekondi- Takoradi kuropɔn nhyiamu, Ghana kuropɔn a ɛtɔ so mmiɛnsa ansa na ɔrehyɛn mmarahyɛ bagua mu.

 Amammuisɛm 
Darko-Mensah hyɛɛ mmarahyɛ bagua mu wɔ 7 Ɔbɛnem 2009 sɛ mmarahyɛ baguani ma Takoradi mantam no wɔ New Patriotic Party tekiti so. Ɔda so ara wɔ mmarahyɛ bagua mu adi nkonim wɔ abatoɔ a ɛdi hɔ (2012 ne 2016) mu firi afe 2009.

Nana Akufo-Addo na ɔpaw Darko-Mensah sɛ ɔmanpanyin abadiakyiri a ɔhwɛ wimhyɛn so wɔ afe 2017 mu. Ɔtenaa saa dibea no mu kɔsii Ɔpɛpɔn 2019 berɛ a wɔpaw no sɛ Ɔmantam Soafoɔ ma Atɔeɛ Mantam.

Wɔ mmarahyɛ bagua mu no, wasom wɔ boayikuw ahorow mu, a emu bi ne; Mmarahyɛ Boayikuw a Ɛka Ho, Nhomasua Boayikuw, Adwumayɛ Boayikuw ne Akwan ne Kar Boayikuw.

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2009–2013
Nkyekyεmu:Ghana mmrahyɛbadwafoɔ 2013–2017
Nkyekyεmu:Ghana mmrahyɛbadwafoɔ 2017–2021